पार्टी के प्रदेशाध्यक्ष सचिन पायलट ने मीणा के खिलाफ केस दर्ज करने के अलावा उनके इस्तीफ़े की भी मांग की है. समाचार एजेंसी एएनआई को दिए बयान में पायलट का कहना था, “ ये घटना मुख्यमंत्री के गृह ज़िले में हुई है. ज़ाहिर है ये उनकी रज़ामंदी के बग़ैर मुमकिन नहीं था. एक चुने हुए प्रतिनिधि की कारगुज़ारी ने इस सरकार की पोल खोल दी है. सरकार को जवाबदेही कानून को लेकर कार्यकर्ताओं की मांग सुननी चाहिए थी. दुर्भाग्य से राज्य में इससे उलट हो रहा है.”